deficit
ఆర్థికలోటు జిడిపిలో 3.5శాతమే!
న్యూఢిల్లీ, జనవరి 6: కేంద్ర ఆర్థిక మంంత్రి అరుణ్‌జైట్లీ పార్లమెంటులో ప్రవేశపెట్టనున్న కొత్త బడ్జెట్‌లో ఆర్థికలోటు స్థూల దేశీయోత్పత్తిలో 3.5 శాతానికి కుదించే లక్ష్యంతో ఉన్నట్లు ప్రభుత్వం చెపుతోంది. అంతకుముందు జిడిపిలో మూడు శాతానికి ఈ లోటును తీసుకురాగలమన్న అంచ నాలను వ్యక్తం అయినా తదనంతర ఆర్థికరంగ పరి ణామాలతో లోటును 3.5శాతానికి సవరణలు చేసింది. అంతర్జాతీయ ఆర్థిక సేవల సంస్థ మేజర్‌ బ్యాంకింగ్‌ సంస్థ అయిన బ్యాంక్‌ ఆఫ్‌ అమెరికా మెరిల్‌ లించ్‌ 2017-18 ఆర్థిక సంవత్సరానికి ఆర్థికలోటు లక్ష్యాలు ఏమాత్రం మారవన్న దీమా వ్యక్తంచేసింది.
ఆర్థికమంత్రి లక్ష్యం జిడిపిలో 3.5 శాతంగా ఉంటుందని అంచనావేస్తున్నట్లు బోఫా ఎంఎల్‌ వెల్లడించింది. గతంలో అనుకున్న మూడు శాతం లక్ష్యాలు మార గలవన్న భావన వ్యక్తంచేసింది. రాబడు లు, వ్యయాలమధ్య ఉన్న తేడాను ఆర్థిక లోటుగా భావిస్తారు. మొత్తం పూర్తి ఆర్థిక సంవత్సరానికి లోటు 5.33లక్షలకోట్లు లేదా స్థూల దేశీయోత్పత్తిలో 3.5శాతం గా 2016-17 ఆర్థిక సంవత్సరానికి అంచనా వేసింది. అధికారిక గణాంకాలను బట్టి చూస్తే ఆర్థికలోటు బడ్జెట్‌ అంచనాల్లో 85.8 శాతానికి చేరింది. అంటే 4.58 లక్షలకోట్లుగా ఉంది. ఆర్థికరంగంలో నెలకొన్న అనుకోని పరిస్థి తుల కారణంగాను, అంతర్జాతీయంగా ఎదురవు తున్న మాంద్యం నుంచి గట్టెక్కేందుకు ప్రభుత్వం లోటు లక్ష్యాలను సవరించుకోకతప్పదని బ్యాంక్‌ ఆఫ్‌ అమెరికా విశ్లేషించింది.
ఇక ఆర్థికరంగ బాధ్య తలు, బడ్జెట్‌ యాజమాన్య చట్టంకు సంబంధించి ఆర్థికలోటు అంచనాలను 3నుంచి 3.5శాతంగా ఉంటాయని కూడా అంచనావేసింది. మూడుశాతం నుంచి మారే అవకాశం ఉందని బ్యాంక్‌ ఆఫ్‌ అమె రికా వెల్లడించింది. ఆర్థిక మంత్రిత్వశాఖ సుమారు 1500 బిలియన్‌ రూపాయలు పెద్దనోట్ల రద్దుచేసిం దని, ఏడో వేతనసంఘం సిఫారసులు ప్రభుత్వ రంగ బ్యాంకుల పునఃమూలధనీకరణ అంచనాలు, సామాజిక సంక్షేమపథకాలు వంటి వాటితో ఆర్ధిక మంత్రి ప్రభుత్వ మూలధన వ్యయాన్ని బడ్జెట్‌ అంచనాలకు అనుగుణంగా కేటాయింపులు చేయాల్సిఉంటుంది. జూలై,సెప్టెంబరు త్రైమాసికం లో7.3శాతం ఆర్థికవృద్ధిని నమోదుచేసున్న భారత్‌ ప్రపంచంలోనే శరవేగంగా అభివృద్ధిచెందుతున్న దేశంగా మారుతున్నందున ఇందుకు అనుగుణంగా ఆర్థికవ్యవస్థను స్థిరీకరించుకునేందుకు లోటు లక్ష్యాలు సవరించుకోకపత్పదన్న భావన అంతర్జాతీయ ఆర్థిక వేత్తల్లో సైతం వ్యక్తం అవుతోంది. పెద్దనోట్ల రద్దు ప్రభావం రానున్నకాలంలో ఆర్థిక రంగంలో పెద్ద ఎత్తున చూపిస్తుంది. వీటిని అధిగమించేందుకు ప్రభు త్వం అవసరమైన చర్యలు చేపట్టాల్సి ఉంటుంది.